༣༤༢༽༄། ། ལ་ཆུའི་སེར་ཚོས་བྱེད་ཐབས་དང་འདུལ་བ་འཛིན་པའི་ཕན་ཡོན་བསྟན་པ། ། »» འཇིག་རྟེན་གསུམ་གྱི་མགོན་པོ་བླ་མ་རིན་པོ་ཆེས། ཐུགས་རྗེ་དང་མཁྱེན་པ་ལྡན་པ་དེའི་ཞལ་སྔ་ནས། བུའི་དམ་པ། སློབ་མའི་ཡང་རབ། ཅི་གསུངས་བཀའ་བཞིན་དུ་བསྒྲུབ་པ་རྣམས་ཀྱིས་ཆོས་འདི་ལྟར་མཛད་པར་ཞུ། དེ་ཡང་དེ་བཞིན་གཤེགས་པའི་བསྟན་པ་རིན་པོ་ཆེ་རབ་ཏུ་བྱུང་བ་ལ་རག་ལས། རབ་ཏུ་བྱུང་བ་ཆོས་གོས་ངུར་སྨྲིག་ལ་རག་ལས། ངུར་སྨྲིག་སྒྲུབ་པར་བྱེད་པའི་ཚོས་དཔག་ཏུ་མེད་པ་ཅིགཡུལ་མཐའ་འཁོབ་ན་ཡང་ཡོད་ཀྱང་། ནོར་བུ་རིན་པོ་ཆེ་འོག་ན་ཡོད་པ་དམུས་ལོང་གི་མི་མཐོང་བ་དང་འདྲ་བ། མཐའ་འཁོབ་ཀྱི་མིས་མི་ཤེས་པ་ཡིན། དེ་ལ་བཅོམ་ལྡན་འདས་ཀྱིས་ངའི་སློབ་མ་ཉན་ཐོས་ཉེ་གནས་ཤིན་ཏུ་མཁས་པ་ཡིན་གསུང་བས་ཁྱེད་ཀྱིས་ངའི་ཚིག་འདི་གཅེས་སྤྲས་སུ་ཉམས་སུ་བླང་བར་ཞུ། དེ་ཡང་བོད་དབུས་གཙང་གི་མཐིལ། ཡུལ་དབུས། གཡོ་རུ་དང་དབུ་རུ་འདིའི་ཚོས་ཐམས་ཅད་དེ་རང་ན་ཡོད་པ་ལགས་པས། ཚོས་དེ་རྣམས་འདི་ན་ཇི་ལྟར་བསྒྲུབ་པ་དང་འདྲ་བར་མཛད་པར་ཞུ་འཚལ། དེ་ལ་བོད་དབུས་ཀྱི་ཆུ་རྩ་ཞེས་ཡོངས་སུ་གྲགས་པའི་ཚོས་དེ་ནི། ཁམས་ན་ལ་ཆུའི་རྩ་བ་ཡིན་ཏེ་ཆུ་རྩའི་ཚོས་དབུས་ཀྱི་དང་འདྲ་བར་འོང་བ་ཡིན། སྦོགས་བྱ་བ་དེ་ཡང་ཆུའི་ལོ་མ་ས་ལ་མར་བསྟན་པའི་ངོས་དེ་དམར་པོར་འོང་བ་དེ་ཡིན། ལོ་མ་ཡར་བསྟན་པ་ལ་ཆུ་དང་འདྲ། ལོ་མ་རྒྱབ་དམར་དུ་ལོང་བ་ཡང་ཡོད་ཟེར། དེ་ལ་དང་པོ་རུང་བ་བྱེད་པའི་དུས། ལོ་མ་དང་སྔོ་བུའི་ནུས་པ་ཐམས་ཅད་རྩ་བ་ལ་མར་ཐིམ་པ། སྟོན་ཟླ་ཐ་ཆུང་ས་ཅུང་ཟད་མ་འཁྱགས་པའི་དུས་དེར་རུང་བ་ལེགས་པར་བྱས་ནས། དེའི་ཤུན་པ་ནག་པོ་ལེགས་པར་བཞར། ཕྱིར་མི་བཀབ་བར་ལྡུམ་ཆོད་དུ་ཁྲིམས་བུར་བྱས་ལ་བསྐམ། དེའི་སྦོགས་དེ་སྦོགས་ཚོས་བྱེད་ན། ཐུག་སྐྱུར་བྱ། ནས་བཟང་བ་ཡོས་སེར་བ་ཙམ་དུ་བྱས་པ་ཁྲག་ཁྲོམ་དུ་བཏགས་ལ། དེ་ཚ་བར་བསྐོལ་བའི་ནང་དུ་ཕབས་ངན་ཡང་རུང་སྟེ་ཉིས་འགྱུར་དུ་མ་ཚིག་ཙམ་དུ་དྲོད་མཐོ་བར་བྱས་ལ། གོས་ལོག་མང་པོས་བཏུམས། ཞག་གསུམ་ཙམ་དུ་བཞག་པས། སྐྱུར་ཤིན་ཏུ་སྐྱུར་བར་འོང་བ་དེ་ལེགས་པར་བཙགས་བཅུད་ནས་བཙགས་པའི་ཁུ་བ་དང་སྦོགས་ལེགས་པར་བརྡུངས་པའམ། ཤིན་ཏུ་ཞིབ་པར་རང་ཐགས་པ་བཏགས་པའི་ཕྱེ་མ་སྐྱུར་དང་ལྷན་དུ་སྦྱར་ནས་སྐྱ་བས་ནན་ཏན་ཤིན་ཏུ་ཆེ་བར་བསྐྲུགས་ལ། སྦོགས་ལ་སྐ་སླ་སྐྱོ་ཚ་ཙམ་བྱ། ཆུ་རྩ་དེ་བས་གར་ཡང་རུང་། ཆུ་ཡང་ཡང་དུ་བསྣན་ཞིང་ཡུན་རིང་དུ་བསྐོལ། དེ་ནས་ལེགས་པར་ཕྱར་བའམ། སྐྱེའམ། རས་སམ། ཤས་རྩིང་པ་ལེགས་པར་བཀྲུས་ནས་དྲི་མ་མེད་པའི་ནང་དུ། འོག་ཏུ་རྫའམ་ཟངས་དྲི་མ་མེད་པ་མཉམ་པར་བཞག་ནས། དང་པོ་བཙགབར་དུ་བཅང་། ཐ་མར་བཅུད་ནས་ཁུ་བ་ཐོན་ལེགས་པའི་དྭངས་མ་དེ། གཟོད་མེ་ཆེ་བར་གཏང་ལ་བསྐོལ། དེ་ལ་མེ་ཏོག་སེར་ཆིལ་གྱིས་བྱུང་བ་ཅུང་ཟད་མ་ཁོལ་བའི་ནང་དུ། རས་སམ་སྣམ་བུའམ་འཚོད་རྒྱུ་གང་ཡིན་དེ་བཅུག་ནས་འོག་ཏུ་མེ་ཆེར་བཏང་། རྒྱུན་ཆད་མེད་པར་དཀྲུགས། ཕྱར་བཙོ། དེ་ནས་ལག་པས་བཙིར་ལ་ཚོས་ལེགས་པར་འཇེན་ཞིང་ཚོས་པའི་དུས་སུ་བེར་ཀ་དྲི་མ་མེད་པ་གཉིས་ལ་དཀྲིས་ཤིང་ཡར་ཐེན། བེར་ཀ་དྲི་མ་མེད་པ་གཉིས་ཀྱིས་ཚོས་ཀྱི་ཁུ་བ་ཐེམས་སུ་བཅུག་ནས་མར་ཐེན་པས། ཚོས་ཁུ་གྲོན་དུ་མི་འགྲོ། དེ་ཡང་ཚོས་ཁུ་དང་པོ་དེའི་ནང་དུ། གཅེས་སེ་བསོད་ནམས་ཅན་གྱི་གོས་འཚེད་པ་ཡིན། དེའི་འོག་མ་དེའི་ནང་དུ་ཆུ་བསྣན་ནས་བར་པའི་འཚེད་པ་ཡིན། དེའི་རྟིང་ལ་ལན་གཉིས་བཙིར་བའི་ཚོས་ཤལ་ཐ་མའི་ནང་དུ། སྣམ་ཐུང་དང་། གོས་དྲི་མ་དང་། རྣམ་པར་མ་དག་པ་ཁ་བསྒྱུར་བ་ཙམ་བྱེད་པ་གསུམ་ལགས་སོ། ། དུས་ཚོད་ཉི་མ་ཤིན་ཏུ་ཚ་བ་ལ། འཚོད་རྒྱུའི་སྣམ་གོས་ཤིན་ཏུ་ཚ་བར་བྱས་པ་ཚོས་ཁུའི་ནང་དུ་བཅུག་པས། ཚོས་འཛིན་ཞིང་ཁ་གསལ་བ་ལགས། དེ་ནས་ཉི་མ་ལ་ཡུན་རིང་པོ་བསྐམ། སྣམ་བུ་ཕྱི་ནང་ངོ་ཤེས་པར་བྱས་ལ་ཉི་མ་ལ་ཅུང་ཟད་བཞག་ནས། མ་སྐམས་པའི་རློན་པ་བསྡུས་ནས་ཐག་པའམ་རྡང་དྲི་མ་མེད་པ་ལ་བཀལ་ནས་གྲིབ་སྐྱབས་སུ་བྱས་པས་མདོག་ཤིན་ཏུ་གསལ་བར་འོང་བ་ལགས་པས་སྦོགས་ཚོས་དང་། ཆུའི་ཚོས་དབུས་གཙང་ན་ཇི་ལྟར་བྱེད་པ་འདི་རྣམས་ཡུལ་དེར་དར་ཅི་ཐུབ་གཟིགས་པར་ཞུ། དེ་ལ་དང་པོ་ཁྱེད་རང་གི་ན་བཟའ་མཛད། དེ་ནས་ཐམས་ཅད་ཀྱི་ན་བཟའ་བྱས་ན་ཡུལ་ཁམས་ཐམས་ཅད་ཀྱི་གོས་སེར་པོ་རྩོལ་སྒྲུབ་མེད་པར་གྱུར་ནས། རབ་ཏུ་བྱུང་བ་ཐམས་ཅད་ལ་ཕན་པ་ལགས་པས། ཁྱེད་ཀྱིས་འདི་དར་ཅི་ཐུབ་བལྟ་བར་ཞུ། ཐུག་སྐྱུར་འདི་ལ་ཕྱེ་མང་དུ་དགོས་པར་འདུགལས་དཀའ་བ་འོང་བ་ལ་སླ་བར་འོང་བའི་ཐབས་དང་པོའི་ཐུག་སྐྱུར་གྱི་རྩིགས་མ་ལེགས་པར་བཅུད་ནས་བཞག་པ་དེ་དང་། ཐུག་སྐྱུར་རང་གི་རུ་མ་ཕོར་གང་ཡས་ཆད་དང་། ཐུག་སྐྱུར་གྱི་ཉག་ཉོག་ལྷག་ལྷོག་ཐམས་ཅད་གཟེ་མའམ། ཕུ་རུའམ། རྫའི་སྣོད་ལེགས་པའི་ནང་དུ་ལོག་དང་ཕྱོགས་ཐམས་ཅད་ཕུབ་མ་ཞིབ་མ་ལ་སོགས་པས་ཤིན་ཏུ་དྲོ་བར་བྱས་པའི་ནང་དུ་གཞུགདེའི་ནང་དུ་ཆུ་ཚན་ཁོལ་མ་བླུགས་ལ་དེའི་ནང་དུ་ཕྱེ་བཏབ་ཅིང་ཕབས་ངན་ཡང་རུང་སྟེ། ཅི་མང་དུ་བཏབ་ནས་ཡང་ཆུ་ཚན་བླུགས་ཏེ་དཀྲུགས་ནས་ཁ་ལེགས་པར་བཅད་ཅིང་བཏུམས་ནས་ཞག་མང་དུ་བཞག་པས་ཁས་མི་ཚུགས་པ་ཙམ་སྐྱུར་པོར་འོང་། དེའི་དངས་མ་དང་སྦོགས་པ་སྲེས་ནས་བསྐོལ་བ་སྔ་མ་དང་འདྲ། ཡང་ཕྱི་མའི་སྙིགས་མའི་ནང་དུ་སྔར་ཇི་ལྟར་བསྟན་པ་དང་འདྲ་བར་རྒྱུན་ཆད་མེད་པར་བྱས་ན། ཚོས་རྒྱུན་ཆད་མེད་པའི་ཁུ་བ་འོང་བ་ལགས་པར་གདའ་བས་དེ་ལྟར་ཡང་མཛད་པར་ཞུ། ཞག་མང་པོར་བཞག་ན་ཡང་ཇེ་སྐྱུར་དུ་འགྲོ་བ་མ་གཏོགས་པ་ཉེས་པ་མ་མཆིས་པ་ལགས་པར་གདའ། སྦོགས་སྐྱ་ཐལ་དུ་མི་འགྲོ་བར་ནོན་ཅུང་ཟད་ཆེ་བར་འདོད་ན། བཙོད་ཅུང་ཟད་གཏོང་བར་འདུགཞ་ཕྱལ་ཐབས་འདི། ཡུལ་དབུས་ཀྱི་འདི་འགོ་ཁྱིམ་དང་ཐ་མ་འཛོམ་པ་བསྟན་པ་རིན་པོ་ཆེའི་བཀའ་རྟགས་སུ་འདུག་པས། འདིའི་བྱ་ཐབས་དང་བཟོ་ཡང་རྗེས་སུ་འབྲངས་ནས་མཛད་པར་ཞུ་དང་འདིས་ཀྱང་བསྟན་པ་དང་དགེ་འདུན་ལ་ཕན་ཏུ་རེ་བ་ཡིན། དར་ཆེར་འོང་དུ་རེ་བ་ཡིན། དགེ་བའི་རྩ་བ་འདིས་རྫོགས་པའི་བྱང་ཆུབ་ཐོབ་པར་གྱུར་ཅིགབཅོམ་ལྡན་འདས་ཀྱིས། ལྷ་དང་མི་རྣམས་ལ་མདོ་སྡེ་དང་མ་སྡེ་དང་མ་མོ་བཞག་གོ། ། ཀླུ་རྣམས་ལ་ནི་མདོ་སྡེའོ། ། འདུལ་བ་ནི་ཟབ་པ་ཟབ་པར་སྣང་བ་མཐོང་བར་དཀའ་བ། ཁོང་དུ་ཆུད་པར་དཀའ་བ། དགོངས་པ་མངའ་བ། འཇིག་རྟེན་གྱི་སྤྱོད་པ་དང་མཐུན་པ་ཡིན་ན། དགེ་སློང་རྣམས་ཀྱིས་འདུལ་བ་ཟབ་པ་ཉིད་ནས་དགོངས་པ་མངའ་ཉིད་དང་། འཇིག་རྟེན་གྱི་སྤྱོད་པ་དང་མཐུན་པ་ཉིད་ཡིན་པས་འདོན་པར་མི་སྤྲོའོ། ། འདི་ནི་ཆོས་ཉིད་ཡིན་ཏེ། སངས་རྒྱས་བཅོམ་ལྡན་འདས་རྣམས་ནི་བསྟན་པའི་ཡན་ལག་གང་ཞིག་ཡོངས་སུ་ཉམས་པ་དེའི་བསྔགས་པ་ལྷག་པར་བརྗོད་པར་མཛད་པ་ཡིན་པས། དེ་ནས་བཅོམ་ལྡན་འདས་ཀྱིས་དགེ་སློང་རྣམས་ལ་བཀའ་བསྩལ་པ། དགེ་སློང་དག་ངའི་འདུལ་བ་འཛིན་པའི་གང་ཟག་ལ་ཕན་ཡོན་ལྔ་ཡོད་དེ། ལྔ་གང་ཞེ་ན། འཁོར་བཞི་མདུན་དུ་བདར་བ་ཡིན། གདམས་ངག་དང་རྗེས་སུ་བསྟན་པ་གཞན་ལ་རག་མ་ལས་པ་ཡིན། འདས་པ་དང་མ་འོངས་པ་དང་ད་ལྟར་བྱུང་བའི་ཡང་དག་པར་རྫོགས་པའི་སངས་རྒྱས་རྣམས་ཀྱི་ནང་གི་མཛོད་སྲུང་བ་ཡིན། དགེ་སྦྱོང་དང་བྲམ་ཟེ་གཞན་རྣམས་ཀྱི་སྤྱི་བོ་ལ་འདུག་པ་ཡིན། དམ་པའི་ཆོས་གནས་པར་བྱ་བའི་ཕྱིར་དང་། བསླབ་པའི་ཆེད་ཀྱི་ཕྱིར་སྐྱེ་བོ་མང་པོ་ལ་ཕན་པ་དང་། སྐྱེ་བོ་མང་པོ་ལ་བདེ་བར་བཞུགས་པ་ཡིན་ནོ། ། མིག་ནི་གཟུགས་ལ་ཆགས་པ་ཡིས། ། ལུས་དང་ངག་དང་སེམས་བསྒྲིབས་ནས། ། བསམ་གཏན་བཞི་དང་བྲལ་བ་རྣམས། ། འཁོར་བར་ཤིན་ཏུ་བསྟེན་པ་འགྱུར། ། རྫུན་གྱི་ཚིག་ནི་གསུངས་པ་ན། ། ལྷ་རྣམས་དེ་ནས་དོང་བ་དང་། ། ཞལ་ཡང་མནམ་««དྲི་ང་བ་»»པར་གྱུར་ནས་སུ། ། མཐོ་རིས་ལས་ཀྱང་ཉམས་པར་འགྱུར། ། གང་ཞིག་ཆོས་བཞིན་འདྲི་བ་ལ། ། ཆོས་མ་ཡིན་པ་སྟོན་བྱེད་ན། ། ཆུ་ན་རྒྱུ་བའི་ཉ་བཞིན་དུ། ། དེ་ནི་ལྕེ་མ་མཆིས་པར་འགྱུར། ། གང་ཞིག་ཆོས་བཞིན་འདྲི་བ་ལ། ། ཆོས་མ་ཡིན་པ་སྟོན་བྱེད་ན། ། དེར་ནི་སྐྱེས་པ་མིན་སྐྱེ་ཞིང་། ། དེར་ནི་སྐྱེས་པར་སྐྱེ་མི་འགྱུར། ། གང་ཞིག་ཆོས་བཞིན་འདྲི་བ་ལ། ། ཆོས་མ་ཡིན་པ་སྟོན་བྱེད་ན། ། ལྷས་ནི་དུས་སུ་ཆར་མི་འབེབས། ། དེར་ནི་དུས་མ་ཡིན་པར་འབབ། ། གང་ཞིག་ཆོས་བཞིན་འདྲི་བ་ལ། ། ཆོས་མ་ཡིན་པ་སྟོན་བྱེད་ན། ། སྦྲུལ་བཞིན་དུ་ནི་སྐྱེ་བོ་དེ་ཡི། ། ལྕེ་གཉིས་དག་ནི་འབྱུང་བར་འགྱུར། ། བྱང་ཆུབ་སེམས་དཔའ་རྣམས་ཀྱི་བསླབ་པ་ནི། གཞན་གྱི་སེམས་བསྲུང་བ་དང་བཅས་པ་ཡིན་ལ། ཉན་ཐོས་བསྲུང་བ་མེད་པ་དང་། དུག་ཆ་བསྲུང་བ་བཅོས་སུ་ཡོད་པ་དང་། བཅོས་སུ་མེད་པ་དང་། བསྐལ་པ་གངྒཱའི་ཀླུང་གི་བྱེ་མ་སྙེད་དུ་འདོད་པའི་ཡོན་ཏན་རྣམ་པ་ལྔ་སྤྱོད་ཀྱང་བྱང་ཆུབ་ཀྱི་སེམས་མི་གཏོང་། བསླབ་པ་མ་གཏུགས་པ་ཁོ་ནར་གསུངས་པ་དང་། ཞུས་པ་འབྲེལ་བ་བུལ་ཞིང་ཁ་ན་མ་ཐོ་བ་ཆེ་བ་གཉིས་ནི་ཉེས་པས་མ་ཡིན་པར་སྨོས་ཞིག་གསུངས་པ་དང་། དེའི་རྒྱུ་མཚན་ཉེ་བར་འཁོར་ཡང་ཐེག་པ་ཆེན་པོ་ལ་ཡང་དག་པར་ཞུགས་པའི་བྱང་ཆུབ་སེམས་དཔས་ནི་སྲིད་པ་གཅིག་གིས་ཉོན་མོངས་པ་ཐམས་ཅད་ཟད་པར་མི་བྱ་སྟེ། བྱང་ཆུབ་སེམས་དཔའ་དགེ་བའི་རྩ་བ་ཡོངས་སུ་སྨིན་པ་རྣམས་ཀྱི་ཉོན་མོངས་པ་དག་ནི་རིམ་གྱིས་ཟད་པར་འགྱུར་བའི་ཕྱིར་ཞེས་གསུངས་པས། བསླབ་པ་རིང་དུ་རྗེས་སུ་ཞུགས་པ་ཡིན་ལ། ཉན་ཐོས་ཀྱི་ཐེག་པ་རྣམས་བསླབ་པ་ནི་མཐར་ཆགས་ཡིན་ནོ་ཞེས་གསུངས་སོ། ། འདོད་ཆགས་ལ་སོགས་ཉོན་མོངས་ལྡན་པ་ཡི། ། སེམས་ནི་འཁོར་བ་ཡིན་པར་ཀུན་ཏུ་བརྗོད། ། ཉོན་མོངས་རྣམ་གྲོལ་ཤེས་དང་ཟླ་འདྲ་བའི། ། སྲིད་པ་རྒྱ་མཚོའི་མཐར་སོང་ཡོངས་སུ་སྒྲུབ། ། གཟུགས་ནི་འབྱུང་བ་ཆེན་པོ་བཞི་དང་ལྡན། ། དེ་ནི་བདག་མིན་བདག་ཀྱང་གཟུགས་མ་ཡིན། ། གཟུགས་ལ་བདག་མེད་བདག་ལ་གཟུགས་མེད་དེ། ། གཟུགས་ནི་སྟོན་པའི་ཕུང་པོ་བཞིར་ཡང་རིགས་པར་བགྱི། ། གང་ཞིག་སྐྱེས་བུ་དག་ཅིང་ཉོན་མོངས་མེད། ། རབ་ཏུ་སྡང་མེད་མི་ལ་ཁྲོ་བྱེད་པའི། ། བྱིས་པ་དེ་ལ་སྡིག་པ་ཕྱིར་འགྲོ་སྟེ། ། རྫིང་རྣམས་ཕྱོགས་སུ་རྡུལ་རྣམས་གཏོར་བ་བཞིན། ། གང་ཞིག་ཉེས་མེད་ཆད་པས་གཅོད། ། སྡང་བ་མིན་ལ་རབ་སྡང་བ། ། གནས་གཞན་གང་ཡང་རུང་བ་བཅུ། ། མྱུར་དུ་ཐོབ་པར་ཁོ་ནར་འགྱུར། ། ། ། ««